kardosdrur/scandi-wiki huggingface dataset:
Jade (kommune)

Jade er en kommune i den vestlige del af i Landkreis Wesermarsch i den tyske delstat Niedersachsen.

Geografi 

Kommunen Jade er den vestligste kommune i Landkreis Wesermarsch. Den ligger omkring 25 kilometer nord for Oldenburg og omkring 30 kilometer syd for Wilhelmshaven. Landkreisens administrationsby Brake ligger 20 kilometer væk. Kommunen grænser på en 12 kilometer lang strækning til Jadebusen som er en del af Nationalpark Niedersächsisches Wattenmeer. Floden Wapel munder ved Jade ud i floden Jade, som løber gennem kommunen, og som den har navn efter.

Nabokommuner 
Jade grænser mod nord til Jadebusen, mod nordøst til kommunen Stadland og mod sydøst til Ovelgönne, begge i Landkreis Wesermarsch. Mod vest grænser den til kommunen Rastede i Landkreis Ammerland og mod nordvest til byen Varel i Landkreis Friesland.

Inddeling 
I kommunen ligger landsbyerne:

 Jaderberg (ca. 3.200 indbyggere)
 Schweiburg (ca. 750 indbyggere)
 Jade (ca. 360 indbyggere)
 Mentzhausen (ca. 335 indbyggere)
 Diekmannshausen (ca. 290 indbyggere)

Kommunens administration ligger i Jade.

Ud over landsbyerne ligger i kommunen bebyggelserne Achtermeer, Bollenhagen, Jaderaußendeich, Kreuzmoor, Norderschweiburg, Sehestedt, Augusthausen, Rönnelmoor, Wapelersiel og Wapelergroden zur Gemeinde Jade.

Eksterne kilder/henvisninger 

 Kommunens websted.
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Jaroslav Holík

Jaroslav Holík (født 3. august 1942 i Havlíčkův Brod, død 17. april 2015) var en tjekkoslovakisk ishockeyspiller som deltog i de olympiske vinterlege 1972 i Sapporo.

Holík vandt en olympisk bronzemedalje i ishockey under vinter-OL 1972 i Sapporo. Han var med på det tjekkoslovakiske hold, som kom på en tredje plads i turneringen efter Sovjetunionen og USA. Der var elleve hold som deltog. Der blev spillet en kvalificeringsrunde, hvor de fem vindere sammen med den regerende verdensmester Sovjetunionen blev kvalificeret for A-gruppen. Tjekkoslovakiet mødte Japan i kvalificeringen, de vandt med 8-2. Derefter blev der spillet en enkeltserie hvor alle holdene mødtes en gang. Sovjetunionen vandt serien med ti mål over USA og Tjekkoslovakiet med seks mål. Tjekkoslovakiet havde bedre målforskel end USA men de tabte kampen mod USA med 1-5, derfor kom USA foran i slut-tabellen. Holík spillede tre kampe og scorede to mål i OL-turneringen.

Han er bror til Jiří Holík.

OL-medaljer 
 1972  Sapporo -  Bronze i ishockey

VM-medaljer 
 1972  Praha -  Guld i ishockey 
 1965  Tammerfors -  Sølv i ishockey 
 1966  Ljubljana -  Sølv i ishockey 
 1969  Stockholm -  Bronze i ishockey 
 1970  Stockholm -  Bronze i ishockey 
 1973  Moskva -  Bronze i ishockey 

Ishockeyspillere fra Tjekkoslovakiet
Deltagere ved vinter-OL 1972
Ishockeyspillere ved vinter-OL 1972
Medaljevindere ved vinter-OL 1972
Kleopatra Thea

Kleopatra Thea (græsk: Κλεοπάτρα Θεά, som betyder "Kleopatra gudinden") (født ca. 164 f.Kr. - 121 f.Kr.) efternavn Eueteria ("god høst/frugtbar sæson") var dronning over Seleukiderriget. Hun regerede Syrien fra 125 f.Kr. efter Demetrios 2. Nikator død. Til sidst regerede hun sammen med sin søn Antiochos 8. Grypos, som forgiftede hende i 121 f.Kr. eller 120 f.Kr.

Familie 

Kleopatra Thea var en datter af Ptolemaios 6. Filometor og Kleopatra 2. af Egypten Hun havde to brødre navngivne Ptolemaios Eupator og Ptolemaios hhv. Hendes søster Kleopatra 3. var dronning af Egypten og gift med Ptolemaios 8. Fyskon, en onkel. Det er muligt, at Berenice, som er forlovede af Attalos 3., konge af Pergamon er en anden søster.

Kleopatra Thea er gift tre gange:

Hun blev gift med Alexander Balas (græsk: Ἀλέξανδρος Βάλας) omkring 150 f.Kr. I dette ægteskab fik hun sønnen Antiochos 6. Dionysos Alexander Balas var hverken populær, eller en effektiv hersker og ægteskabet blev opløst af hendes far. Alexander Balas døde i kamp mod Demetrios 2. i Syrien i 145 f.Kr.

Kleopatra Thea bliver gift med Demetrios 2. Nikator, (græsk: Δημήτριος Νικάτωρ) i 145 f.Kr. Kleopatra fødte ham to sønner, som senere voksede op til at blive konger: Seleukos 5. Filometor, Antiochos 8. Grypos, og muligvis en datter Laodike. Demetrios blev taget til fange af partherne 139 f.Kr. - 129 f.Kr. Han blev myrdet i Tyrus i 125 f.Kr. på ordre fra sin kone Kleopatra Thea. 

Kleopatra Thea bliver gift med Demetrios lillebror, Antiochos 7. Euergetes Sidetes i 137 f.Kr., efter Demetrius blev fanget af partherne. Kleopatra og Antiochos 7. havde flere børn: Antiochos 9. Kyzenikos. og sandsynlige Antiokus, Seleukus og en eller to døtre navngivne Laodike.

Referencer 

Personer i antikken
Regenter af Seleukiderriget
Første Makkabæerbog

Første Makkabæerbog er en af Makkabæerbøgerne og en af deuterokanoniske bøgerne i det Gamle Testamente. Den fortæller om de historiske begivenhedene knyttet til Judas Makkabæeren og makkabæerenes oprør mod Seleukiderne, og omfatter perioden fra 175 f.Kr. til 134 f.Kr.

Eksterne henvisninger 

Apokryfer
Deuterokanoniske bøger
Makkabæerne
Kyle Gass

Kyle Richard Gass (født 14. juli 1960 i Castro Valley, Californien) er en amerikansk guitarist, singer-songwriter og skuespiller. Sammen med Jack Black udgør Gass duoen Tenacious D.

Udvalgt filmografi 
 Evolution (2001) – Drake, cameo
 Hals Store Kærlighed (2001) – Artie
 Elf (2003) – Eugene
 Tenacious D in The Pick of Destiny (2006) – KG
 Wild Hogs (2007) – Kyle
 Year One (2009) – Zaftig

Tv-serier 
 Venner (sæson 9, afsnit 15; 2003) – Lowell

Eksterne henvisninger 

 
 

Guitarister fra USA
Singer-songwritere fra USA
Skuespillere fra Californien
Kaløvig Bådelaug

Kaløvig Bådelaug en sejlklub, der ejer Kaløvig Bådehavn, der ligger i Kalø Vig. Klubben er hjemsted for mange aktivister, lige fra fiskere til elitesejlere. Der er en havkajakklub, en klub for dem der har forladt arbejdsmarkedet, et sejlsportscenter, en restaurant, værftsfaciliteter og havneplads til ca. 400 faste lystbåde.

Kaløvig Bådelaug tilbyder et sejlsportscenter i olympisk klasse. Finn 'Beton' Jensen er tilknyttet sejlsportscenteret som træner.

Historie 
Klubben blev etableret i 1966, og byggede sin første bådebro i 1968 på Studstrupværkets område. I 1983 flyttede havnen til et nybygget anlæg syd for det oprindelige, da Studstrupværket skulle udvide med ny kullagerplads. I 1988 blev sejlsportscenteret indviet, og siden har klubben afholdt adskillige europa- og verdensmesterskaber.

Eksterne henvisninger og kilder 

 Kaløvig Bådelaug

Lystbådehavne
Aarhus Kommune
Philip 1., greve af Nassau-Saarbrücken-Weilburg

Philip 1., greve af Nassau-Saarbrücken-Weilburg (født omkring 1368 i Weilburg, død 2. juli 1429 i Wiesbaden) var regerende greve af Nassau-Weilburg fra 1371 og af Nassau-Saarbrücken fra 1381 til 1429.

Forældre 
Grev Philip 1. var søn af Johan 1., greve af Nassau-Weilburg (1309–1371) og arvegrevinde Johanna af Saarbrücken-Commercy (død i slutningen af 1381) (datter af grev Johan 2. af Saarbrücken-Commercy (1325–marts 1381)).

Familie 
Grev Philip 1. var først gift med Anna af Hohenlohe-Weikersheim (død 1410). De fik to børn.

Grev Philip 1. blev senere gift med Elisabeth af Lothringen (1395–1456). De fik tre børn. Deres ældste søn var Philip 2., greve af Nassau-Weilburg.

Regeringstid 
Grev Philip 1. mistede sin far, da han var tre år gammel, og hans mor overtog regentskabet af Nassau-Weilburg.

I marts 1381 døde grev Johan 2. af Saarbrücken-Commercy, og grev Philips mor blev regerende grevinde af Saarbrücken. Hun døde imidlertid senere det samme år, og 13 årige Philip blev også greve af Saarbrücken. Biskop Frederik af Blankenheim (1355–1423) blev formynder for den unge grev Philip.

Efter Grev Philip 1.s død i 1429 overtog Elisabeth af Lothringen, der var hans enke, regentskabet.

I 1442 delte Philip 1.s sønner Philip 2. af Nassau-Weilburg (1418–1492) og Johan af Nassau-Saarbrücken (1423–1472) arven imellem sig. Den ældste søn fik Weilburg, mens den yngste fik Saarbrücken.

Grever af Nassau
Walramiske linje af Huset Nassau
Tyskere i 1300-tallet
Tyskere i 1400-tallet
Juha Sipilä

Juha Sipilä (født 25. april 1961 i Vetil) er en finsk civilingeniør, virksomhedsleder og politiker, som var Finlands statsminister fra 2015 til 2019.

Sipilä var leder af Centerpartiet fra 2012 til 2019. Han blev første gang valgt ind i rigsdagen i 2011, og ved valget i 2015 blev han den store sejrherre og overtog statsministerposten.

Referencer

Eksterne henvisninger 

Statsministre fra Finland
Formænd for Finlands rigsdag
Civilingeniører
Johan 1., greve af Nassau-Weilburg

Johan 1., greve af Nassau-Weilburg (født 1309, død 20. september 1371 i Weilburg) var regerende greve af Nassau-Weilburg fra 1346 og fyrstelig greve fra 1366. 

Grev Johan 1. var grundlægger af den ældre linje Nassau-Weilburg. Den yngre linje Nassau-Weilburg blev grundlagt af Ernst Casimir af Nassau-Weilburg (1607–1655) 300 år senere.

Forældre  
Grev Johan 1. var søn af Gerlach 1., greve af Nassau-Wiesbaden-Idstein-Weilburg (1285–1361) og Agnes af Hessen.

Grev Johan 1. var sønnesøn af den tyske konge Adolf af Nassau (før 1250–1298).

Familie 
Grev Johan 1. var først gift med Gertrud af Merenberg og Gleiberg (død 1350). De fik en datter, der døde som barn. 

Grev Johan 1. blev senere gift med arvegrevinde Johanna af Saarbrücken-Commercy (død i slutningen af 1381) (datter af grev Johan 2. af Saarbrücken-Commercy (1325–marts 1381)). De fik syv børn. Philip 1., greve af Nassau-Saarbrücken-Weilburg var deres ældste overlevende søn.

Grever af Nassau
Walramiske linje af Huset Nassau
Tyskere i 1300-tallet
Makkabæerbøgerne

Makkabæerbøgerne, som er opkaldt efter Judas Makkabæeren, er den samlede betegnelse for de forskellige skrifter om den jødiske historie i de sidste to århundreder før Kristus eller relaterede emner.

Første og Anden Makkabæerbog hører til de gammeltestamentlige apokryfer;

 Første Makkabæerbog er skrevet på hebraisk og har overlevet i en græsk oversættelse. Den fortæller historien om makkabæerene fra 175 f.Kr. til 134 f.Kr..
 Anden Makkabæerbog, en græsk forkortelse af en tidligere historie på hebraisk, der vedrører historien af makkabæerene, med fokus på Judas Makkabæeren omfatter perioden fra ca. 180 f.Kr. til 161 f.Kr..

Tredie og Fjerde Makkabæerbog hører til de gammeltestamentlige pseudepigrafer;

 Tredie Makkabæerbog en græsk bog om 3. århundrede f.Kr. forfølgelse af jøderne i Egypten.
 Fjerde Makkabæerbog er en filosofisk rosende prædiken om de makkabæiske martyrer.

Der er yderlig fire bøger;

 Femte Makkabæerbog er en historie på arabisk fra 186 f.Kr. til 6 f.Kr.. Den samme titel bliver brugt til en syrisk version af 6. bog af Josefus Den jødiske krig.
 Sjette Makkabæerbog et syrisk digt, som muligvis delte en tabt kilde med Fjerde Makkabæerbog.
 Syvende Makkabæerbog et syrisk arbejde med fokus på taler af de makkabæiske martyrer og deres mor.
 Ottende Makkabæerbog er en kort redegørelse om oprøret der trækker på Seleukidiske kilder, konserveret i krøniken af Johannes Malalas

De tre bøger af Meqabyan fra Etiopien er ens i navn, men helt anderledes i indhold.

Referencer 

Deuterokanoniske bøger
Apokryfer
Makkabæerne
Dome of Visions

Domen (tidligere kendt som Dome of Visions) er en geodætisk kuppel bygget i en konstruktion af kertotræ, beklædt med trekantede transparente plader af polycarbonat. Efter aftale med producenten kan polycarbonaten leveres tilbage efter brug, og således genanvendes i ren form. Konstruktionen har en diameter på 21 meter og er 10,5 meter høj, hvilket skaber et grundareal på 350 kvadratmeter. Kuppelformen kaldes ofte for en DOME, og konstruktionen er opført på basis af ideer udtænkt af den amerikanske fremtidsforsker og arkitekt Richard Buckminster Fuller. Han studerede minimalkonstruktioner, hvor den såkaldte geodætiske kuppel anvendes som ydre facadeløsning.

Bag projektet står entreprenøren NCC i et tæt samarbejde med de to danske arkitekter Kristoffer Tejlgaard og Benny Jepsen, der har tegnet og tænkt Dome of Visions.

Formålet med projektet er at undersøge og dokumentere fordelene ved at bygge og bo i en dome, der er et drivhus. Indvendigt er et træhus opført, og da dette hverken vil blive udsat for vind eller regn, kan det bygges med et minimum af ressourcer. Dome of Visions bliver derfor et forsøg på at inspirere til nye måder at bo på og har samtidigt til formål at indsamle data og finde nye veje til bæredygtigt byggeri og materialeforbrug. Formålet med Dome of Visions er at afprøve den som klimaskærm for en bolig opført i træ.

Dome of Visions er designet som en midlertidig platform i byens rum og har været opført forskellige steder: på Krøyers Plads og Søren Kierkegaards Plads i København, samt på Aarhus Havn i den nye Aarhus Ø bydel.

Kilder

Ekstern henvisning 

 domeofvisions.dk 

Hustyper
Geodætiske kupler
Makkabæerne

Makkabæerne ( eller Maqabim;  eller Machado; , Makkabaioi) var lederne af en jødisk oprørshær, der overtog kontrollen med Judæa, som på det tidspunkt var en provins i Seleukiderriget. De grundlagde Det hasmonske dynasti, der regerede fra 164 f.v.t. til 63 f.v.t.. De etablerede den jødiske religionspraksis, dels ved tvungen konvertering, udvidede grænserne for Judæa ved erobring og reduceret påvirkning af hellenisme og hellenistisk jødedom.

Baggrund 
I det 2. århundrede f.v.t. lå Judæa mellem det ptolemæiske Kongerige baseret i Egypten og Seleukiderriget baseret i Syrien, kongeriger dannet efter Alexander den Stores (356-323 f.v.t.) død. Judæa havde været under ptolemæisk styre, men havnede under Seleukiderriget omkring 200 f.v.t.. Judæa var dengang blevet påvirket af helleniseringen påbegyndt af Alexander den Store. Nogle jøder, hovedsageligt de af den urbane overklasse, navnlig Tobiad-familien, ønskede at give afkald på jødisk lov og indføre en græsk livsstil. Ifølge historikeren Victor Tcherikover, var det vigtigste motiv for Tobiads-hellenismen, økonomisk og politisk. De hellenistiske jøder byggede et gymnasium i Jerusalem, konkurrerede i internationale græske spil, "fjernede deres omskæring og afviste den hellige pagt".

Referencer
Kento Masuda

Kento Masuda(増田 顕人 ケント マスダ?)(født 29. januar 1973) er en japansk multimusiker og kunstner. "Maestro" fra Order of St. Sylvester.  Masuda er også medlem af National Academy of Recording Arts and Sciences (The Recording Academy).

Diskografi 
 1992 Wheel of Fortune
 1995 Fouren
 1998 Myojyow
 1999 Memories
 2000 Music Magic
 2003 Hands
 2006 GlobeSounds
 2010 Light Speed+
 2012 All in the Silence
 2014 Loved One
 2021 KENTOVERSE

Bibliografi 
 Kento Masuda på Allmusic
 Kento MasudaMusicBrainz

Referencer

Eksterne links 
 Kento Masuda Officiel hjemmeside

Musikere fra Japan
Dagplejens Dag

Dagplejens dag er en årlig begivenhed den 2. onsdag i maj. På dagen afholder dagplejere i Danmark udflugter og arrangementer med børnene. Formålet er at synliggøre dagplejen overfor myndigheder og offentlighed.

Referencer 

Begivenheder i Danmark
Cleopatra (film fra 1963)

Cleopatra er en amerikansk historisk dramafilm fra 1963, instrueret af Joseph L. Mankiewicz og med Elizabeth Taylor, Richard Burton og Rex Harrison i hovedrollerne. Filmen handler om Kleopatra VII af Ægypten og hendes forhold til Julius Caesar og Marcus Antonius.

Medvirkende 
 Elizabeth Taylor som Cleopatra
 Richard Burton som Marcus Antonius
 Rex Harrison som Julius Caesar
 Roddy McDowall som Octavian, alias Augustus
 Martin Landau som Rufio
 Hume Cronyn som Sosigenes
 George Cole som Flavius
 Carroll O'Connor som Servilius Casca
 Andrew Keir som Agrippa
 Gwen Watford som Calpurnia Pisonis
 Kenneth Haigh som Brutus
 Pamela Brown som Præstinde
 Cesare Danova som Apollodorus
 Francesca Annis som Eiras
 Richard O'Sullivan som Pharaoh Ptolemy XIII
 Gregoire Aslan som Potheinos
 Martin Benson som Ramos
 Jean Marsh som Octavia den yngre
 John Hoyt som Cassius
 Desmond Llewelyn som en romersk senator
 Peter Grant som en paladsvagt

Referencer

Eksterne henvisninger 

 

Amerikanske film fra 1963
Dramafilm fra USA
Film instrueret af Joseph L. Mankiewicz
Patursson

Patursson (oprindelig Pedersen) er en kongsbondeslægt fra Kirkjubøur på Færøerne med stamsæde på gården Kirkjubøargarður. Slægten har fostret mange fremtrædende personer indenfor primært politik, medier og kunst. 

Tre færøske partier har medlemmer af slægten som medgrundlæggere. Jóannes Patursson var hovedkraften bag stiftelsen af Sjálvstýrisflokkurin og Fólkaflokkurin, mens hans søn Erlendur Patursson var medgrundlægger af Tjóðveldi.

Den nuværende kongsbonde på Kirkjubøargarður er Jóannes Patursson, som er 17. generation på gården.

Fremtrædende medlemmer

12. generation 
Páll Patursson (døbt Poul Peder Pedersen), kongsbonde

13. generation 
 Helena Patursson (1864–1916), redaktør og feminist
 Jóannes Patursson (1866–1946), politiker og kongsbonde 
 Sigert Patursson (1869–1931), eventyrer og forfatter
 Sverri Patursson (1871–1960), ornitolog, skribent og miljøaktivist
 Olaf Gazet Patursson (1879-1970), gartner og videnskabsmand
(alle børn af Páll Patursson)

14. generation 
 Páll Patursson (1894–1967), kongsbonde 
 Erlendur Patursson (1913–1986), politiker og redaktør
(begge sønner af Jóannes Patursson)

15. generation 
 Jóannes Patursson (?–1973), kongsbonde

16. generation 
 Páll Patursson (1944–), kongsbonde 
 Tróndur Patursson (1944–), kunstner
(tvillingebrødre og sønner af Jóannes Patursson

17. generation 
 Jóannes Patursson, kongsbonde

Slægter
Personer fra Færøerne
Kirkjubøur
Treenighedskirken (Roskilde)

Treenighedskirken var den første kirke på det sted, hvor Roskilde Domkirke ligger i dag.

Kirken var bygget af træ og blev efter sigende opført af Harald Blåtand omkring år 985. Harald blev ifølge udsagn hos Adam af Bremen genbegravet i kirken. Der er dog ikke fundet arkæologisk evidens for, at en sådan begravelse skulle have fundet sted. I 1000-tallet blev trækirken revet ned og erstattet af en sten-kirke i frådsten. Godt 100 år senere i 1100-tallet blev sten-kirken også revet ned, herefter blev den nuværende Roskilde Domkirke opført.

I 1026 blev Ulf Jarl myrdet i kirken.

Noter 

Kirker i Roskilde Kommune
Bygninger, konstruktioner og anlæg fra vikingetiden
Kleopatra 2. af Egypten

Kleopatra 2. ( ca. 185 f.Kr. - 116 f.Kr.) var dronning (og kortvarigt enehersker), af det ptolemæiske Egypten.

Familie 
Kleopatra 2. var datter af Ptolemaios 5. og sandsynligvis Kleopatra 1.. Hun var søster til Ptolemaios 6. Filometor og Ptolemaios 8. Fyskon. Hun ville i sidste ende gifte sig begge af hendes brødre.

Hendes første ægteskab var med hendes bror Ptolemaios 6. i ca. 175 f.Kr.. De havde mindst fire børn:

Ptolemaios Eupator, født i 166 f.Kr., blev medregent med sin far for en kort tid, men døde i en ung alder i ca 152 f.Kr..
Kleopatra Thea født i ca 164 f.Kr.. Hun blev gift med Alexander 1. Balas, Demetrios 2. Nikator, og myrdet af sin søn i ca 120 f.Kr..
Berenice, en datter, født mellem 163 og 160 f.Kr.,  døde ung i ca 150 f.Kr..
Kleopatra 3., født mellem 160 og 155 f.Kr., gift med sin onkel Ptolemaios 8.
Ptolemaios (D), født ca 152 f.Kr., myrdet i 130 f.Kr. af Ptolemaios 8.

Kleopatra 2. blev gift med hendes bror Ptolemaios 8. Fyskon. i ca 145 f.Kr.. De havde mindst én søn:

Ptolemaios Memphites, født mellem 144 og 142 f.Kr., myrdet af sin egen far i 130 f.Kr.. Ptolemaios Memphites kan være identisk med Ptolemaios 7. Neos Filopator, men denne identifikation er ikke alment accepteret.

Referencer

Dronninger af Egypten
Faraoer
Signar á Brúnni

Signar á Brúnni (født Hansen, 10. februar 1945 i Fuglafjørður) er en færøsk skolemand og tidligere politiker (TF).

Underviser 
Han aflagde eksamen ved Føroya Læraraskúli i 1969. Signar á Brúnni var lærer ved Stranda skúli 1969–1973, Fuglafjarðar skúli 1973–1981 og 1982–2004 samt Leirvíkar skúli 1981–1982. Han var førstelærer ved Eiðis skúli og blev udnnævnt til rektor ved Vestmanna skúli i 2004. Fra 2007 er han rektor ved Skúlin á Ziskatrøð i Klaksvík. I sine perioder som minister havde han orlov fra skolevæsenet.

Politiker 
Han var indvalgt i Lagtinget for Eysturoy 1970–1980 og 1984–2002, og formand for Lagtingets fiskeriudvalg 1986–1988, samt sit partis parlamentariske leder 1986–1989. Signar á Brúnni var minister flere gange: Skole-, kultur- og miljøminister samt vicelagmand 1989–1991, miljø-, energi- og kommunalminister 1993–1994 samt undervisnings- og kulturminister 1998–2000. Han var desuden næstformand og partisekretær i Tjóðveldisflokkurin 1980–1984.

Signar á Brúnni skiftede efternavn fra Hansen i begyndelsen af 1990erne.

Referencer 
 Løgtingið 150 – Hátíðarrit, bind 2 (2002), s. 259–260. (PDF )

Eksterne henvsininger 
 Signar á Brúnni hos Lagtinget.

Skoleministre fra Færøerne
Lagtingsmedlemmer fra Færøerne
Lærere fra Færøerne
Personer fra Østerø
Kommunalministre fra Færøerne
Kulturministre fra Færøerne
Vicelagmænd fra Færøerne
Miljøministre fra Færøerne
Energiministre fra Færøerne
John Burgess

John William Burgess (26. august 1844—13. januar 1931) var en amerikansk statsretslærer og historiker.

Burgess studerede i Tyskland 1871—73 og var 1876—1912 professor i statsvidenskaber og forfatningsret ved Columbia University (New York). 1906—07 var han den første Roosevelt-professor ved Berlins Universitet. Hans hovedværker er: Political science and comparative constitutional law (2 bind, 1890), The civil war and the Constitution (2 bind, 1901) og Reconstruction and the Constitution 1866—76 (1902).

Kilder 

 

Historikere fra USA
Jurister fra USA
Ansatte ved Columbia University
Ansatte ved Humboldt-Universität zu Berlin
Faglitterære forfattere fra USA
Engelsksprogede forfattere
Amerikanere i 1800-tallet
Amerikanere i 1900-tallet
Fritz Burger

Fritz Burger (født 10. september 1877 i München, død 22. maj 1916 ved Verdun) var en tysk kunsthistoriker. 

Burgers navn, kendt ved arbejder om italiensk og tysk kunst, er dog særlig knyttet til den store Handbuch der Kunstwissenschaft (i talrige bind og med mange betydelige medarbejdere), som han var grundlæggeren af; selv nåede han kun at få skrevet 1. del af Deutsche Malerei der Renaissance. 

Burger, der var docent ved Universitetet i München, var artilleri-officer under 1. verdenskrig.

Kilder 

 

Kunsthistorikere fra Tyskland
Ansatte ved Münchens Universitet
Faglitterære forfattere fra Tyskland
Tysklands militære personel i 1. verdenskrig
Tyskere i 1800-tallet
Tyskere i 1900-tallet
Personer fra München
Præsident- og parlamentsvalget i Argentina 2015

Præsident- og parlamentsvalget i Argentina 2015  er et fremtidigt valg der vil blive afholdt i Argentina den 25. oktober 2015 med en anden runde den 22. november, hvis det kræves, og primære valg den 9. august. Det foregående præsidentvalg blev afholdt den 23. oktober 2011, mens de seneste parlamentsvalg blev afholdt i 2013. Ved valget skal vælges 72 repræsentanter til senatet, og 257 repræsentanter til deputeretkammeret.

Referencer

Eksterne henvisninger 
 Argentine Electoral Commission 

Argentina 2015
Politiske valg i Argentina
Elizabeth Olsen

Elizabeth Chase Olsen (født 16. februar 1989) Er en amerikansk skuespillerinde. Født i Sherman Oaks, Californien, begyndte Olsen at optræde i en alder af fire. Hun spillede hovedrollen i sin debutfilmrolle i thrilleren Martha Marcy May Marlene i 2011, for hvilken hun blandt andet blev hyldet og nomineret til en Critics' Choice Movie Award, efterfulgt af en rolle i gyserfilmen Silent House. Olsen modtog en BAFTA Rising Star Award-nominering og dimitterede fra New York University to år senere.

Olsen opnåede verdensomspændende anerkendelse for sin skildring af Wanda Maximoff / Scarlet Witch i Marvel Cinematic Universe mediefranchise, hvor hun optrådte i superheltefilmene Avengers: Age of Ultron (2015), Captain America: Civil War (2016), Avengers: Infinity War (2018) ), og Avengers: Endgame (2019), samt miniserien WandaVision (2021). Hendes optræden i WandaVision høstede hendes nomineringer til en Primetime Emmy Award og en Golden Globe Award. Uden for sit arbejde som Scarlet Witch fortsatte hun med at spille hovedrollen i film, herunder monsterfilmen Godzilla (2014), mysteriefilmen Wind River (2017) og dramaet Ingrid Goes West (2017). Hun producerede og spillede hovedrollen i dramaserien Sorry for Your Loss (2018–2019), og opnåede en Critics' Choice Television Award-nominering for sin rolle som enke.

Udvalgt filmografi 

Serier

Eksterne henvisninger 

 
 

Skuespillere fra Californien
Børneskuespillere fra USA